George Benson
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
George Benson er en amerikansk gitarist og sanger. Hans musikk har elementer fra både soul, pop, jazz, funk og fusion.
Han høstet anerkjennelse i 1960-årene som en fremtredende jazzgitarist, inspirert av Wes Montgomery, men med sin egen stil. I 1976 fikk Benson et kommersielt gjennombrudd, også som sanger, med albumet Breezin', og siden har han hatt stor suksess innen popmusikk og den lettere fusion-sjangeren, uten at han har glemt den mer reindyrka jazzen. Hans varemerke er soloer der han spiller og scatsynger unisont.Benson har hatt en rekke hits, hvorav de største er This Masquerade (1976), On Broadway (1978), den disco-inspirerte Give Me The Night (1980; også i Norge), Love X Love (1980), Turn Your Love Around (1981) og In Your Eyes (1983). Les mer i Store norske leksikon populærmusikk jazz Eksterne lenker George Benson